- 10) Rok iz čl. 32. st. 32.1. od 3 dana predlažemo izmijeniti na način da se isti uskladi s rokom iz čl. 34. st. 34.1. od 15 dana, sve s ciljem osiguranja ravnopravnog položaja ugovornih strana."

## Odgovaramo kako slijedi:

## Ad 11.)

- 1. Prijedlog zainteresiranog gospodarskog subjekta o dodavanju očekivanog roka uvođenja u posao za projektiranje i izvođenje radova se ne usvaja jer je naručitelju od izuzetne važnosti da realizacija ugovora o javnoj nabavi koji će biti sklopljen temeljem ovog postupka javne nabave počne što je moguće prije.

Stoga će naručitelj poduzeti sve što bude u njegovoj moći da ugovaratelj što prije bude uveden u posao, i to za projektiranje po dostavi dokumentacije po posebnim propisima ili stručnim pravilima, tražene dokumentacijom o nabavi i prijedlogom ugovora koji je sastavni dio iste, te za radove po dostavljenoj projektno-tehničkoj dokumentaciji.

S tim u vezi u točki 2.8. Rok početka i završetka izvršenja ugovora dokumentacije o nabavi mijenja se prva rečenica trećeg ulomka, tako da ista glasi:

"Po zaprimanju konačne projektno-tehničke dokumentacije sa svim potrebnim odobrenjima i ishođenim građevinskim dozvolama (ukoliko bude potrebno za neku od prethodno navedenih zgrada) Naručitelj je dužan obaviti potrebne radnje, prijaviti gradilište i uvesti Ugovaratelja u posao za svaki objekt zasebno."

- 2. Prijedlog zainteresiranog gospodarskog subjekta se ne usvaja jer je propisivanje police osiguranja na način opisan dokumentacijom o nabavi predmetnog postupka javne nabave uobičajena dosadašnja praksa naručitelja u ostalim postupcima javnih nabava građevinskih radova na koju nitko do sada nije imao primjedbi niti se pozivao na poslovnu tajnu.

Osim navedenog, propisivanje vinkulacije police osiguranja u korist naručitelja, na koju zainteresirani gospodarski subjekt ne prigovara, podrazumijeva dostavu police osiguranja naručitelju.

- 3. Prijedlog zainteresiranog gospodarskog subjekta se usvaja, te se
- - u dokumentaciji o nabavi mijenja treći ulomak točke 7.10. Rok, način i uvjeti plaćanja, tako da isti glasi:

"Radovi i usluge obračunavaju se i plaćaju sukladno paušalnim privremenim situacijama odobrenim od strane nadzornog inženjera, voditelja projekta građenja i predstavnika naručitelja, koje prate dinamiku usvojenog Terminskog i Financijskog plana svake zgrade zasebno, kao i zajedničkog Terminskog i financijskog plana za sve zgrade, na način i u prethodno navedenim rokovima. Paušalne privremene situacije za radove i usluge dostavljaju se do 10.-tog dana u mjesecu u najmanje 4 (četiri) primjerka za sve radove i usluge izvršene tijekom prethodnog mjeseca, te iste trebaju biti odobrene od strane voditelja projekta građenja i predstavnika naručitelja za usluge, odnosno za radove dodatno i od nadzornog inženjera, kao dokazom da su iste izvršene sukladno pojedinim stavkama troškovnika, odredbama Ugovora, te usvojenom Terminskom i Financijskom planu za svaku zgradu zasebno, kao i zajedničkom Terminskom i financijskom planu za sve zgrade."

- - u prijedlogu ugovora u članku 15. mijenja stavak 15.2. tako da isti glasi:

"15.2. Radovi i usluge iz članka 1. stavka 1.3. ovog Ugovora obračunavaju se i plaćaju sukladno paušalnim privremenim situacijama odobrenim od strane nadzornog inženjera, voditelja projekta građenja iz članka 17. stavka 17.3. ovog Ugovora i predstavnika Naručitelja iz članka 44. stavka 44.3. ovog Ugovora, koje prate dinamiku usvojenog Terminskog i Financijskog plana po svakoj zgradi iz članka 1. stavka 1.3. ovog Ugovora i svih zgrada zajedno, na način i u rokovima iz stavka 5.1. ovoga članka. Paušalne privremene situacije za radove i usluge iz članka 1. stavka 1.3. ovog Ugovora dostavljaju se do 10.-tog dana u mjesecu u najmanje 4 (četiri) primjerka za sve radove i usluge izvršene tijekom prethodnog mjeseca, te iste trebaju biti odobrene od strane voditelja

3/12